**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL MOKINIŲ, BESIMOKANČIŲ KLAIPĖDOS MIESTO SAVIVALDYBĖS „MEDEINĖS“ MOKYKLOJE IR GYVENANČIŲ KLAIPĖDOS MIESTE, APGYVENDINIMO MOKYKLOS BENDRABUTYJE PASLAUGOS ATLYGINIMO DYDŽIO NUSTATYMO“ projekto**

2013 m. rugpiūčio 8 d.

 **1. Sprendimo projekto esmė, tikslai ir uždaviniai.**

 Šiuo sprendimo projektu siūloma nustatyti mokinių, besimokančių Klaipėdos miesto savivaldybės „Medeinės“ mokykloje, gyvenančių Klaipėdos mieste atlyginimą už apgyvendinimo paslaugą mokyklos bendrabutyje.

Pagrindiniai teikiamo sprendimo projekto tikslai:

1. Įteisinti teikimą Klaipėdos miesto savivaldybės „Medeinės“ mokyklos apgyvendinimo paslaugas mokyklos bendrabutyje mokinimas, gyvenantiems Klaipėdos mieste.

2. Teikti apgyvendinimo paslaugas Klaipėdos miesto savivaldybės „Medeinės“ mokyklos bendrabutyje Klaipėdos mieste gyvenantiems mokiniams, pageidaujant tėvams ar globėjams.

 **2. Projekto rengimo priežastys ir kuo remiantis parengtas sprendimo projektas**

Sprendimo projektas parengtas vadovaujantis Lietuvos Respublikos vietos savivaldos bei švietimo įstatymais ir atsižvelgus į mokinių, besimokančių „Medeinės“ mokykloje, gyvenančių Klaipėdos mieste, tėvų ir globėjų prašymą teikti apgyvendinimo paslaugas mokyklos bendrabutyje.

 **3. Kokių rezultatų laukiama**

Patvirtinus „Medeinės“ mokyklos bendrabutyje apgyvendinimo paslaugos kainą, tėvai ar globėjai turės galimybę apgyvendinti mokyklos bendrabutyje vaikus, kurie gyvena Klaipėdos mieste, tačiau dėl sunkių fizinių sutrikimų problematiška juos kiekvieną dieną vežioti į mokyklą. Tuo bus pagerintos mokinių, turinčių specialiųjų ugdymosi poreikių mokymo ir gyvenimo sąlygos.

 **4. Sprendimo projekto rengimo metu gauti specialistų vertinimai**

Specialistų neigiamų vertinimų negauta.

 **5. Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos miesto savivaldybės „Medeinės“ mokyklos teikiamų apgyvendinimo paslaugų mokyklos bendrabutyje kainą sudaro: ryšių paslaugos, komunalinės paslaugos, prekių įsigijimo išlaidos ir kitos paslaugos. Išanalizavus mokyklos išlaidas pagal programos sąmatas už tris metus, nustatyta, kad 1 paros apgyvendinimo kaina 1 mokiniui sudarė: 2011 m. – 8,23 Lt, 2012 m. – 6,83 Lt, 2013 m. – 7,19 Lt. Vidutiniškai 1 paros apgyvendinimo paslaugos kaina 7,42 Lt, ~ 7.00 Lt. (Žiūrėti lentelę).

 **6. Lėšų poreikis sprendimo įgyvendinimui**

Iš Savivaldybės biudžeto papildomų asignavimų nereikės.

 **7. Galimos teigiamos ar neigiamos sprendimo priėmimo pasekmės**

Teigiamos pasekmės – patvirtinus teikiamų apgyvendinimo paslaugų kainą, tėvams ar globėjams pageidaujant, bus suteikta galimybė apgyvendinti „Medeinės“ mokyklos bendrabutyje vaikus, kurie gyvena Klaipėdos mieste ir mokosi mokykloje, tačiau dėl sunkių fizinių sutrikimų problematiška juos kiekvieną dieną vežioti į mokyklą. Neigiamų pasekmių nenumatoma.

PRIDEDAMA:

 1. Teisės aktų, nurodytų sprendimo projekto įžangoje, išrašai, 6 lapai.

Švietimo įstaigų administravimo poskyrio vedėja

pavaduojanti Švietimo skyriaus vedėją Jolanta Ceplienė